Document ID: 31993D0510

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Σεπτεμβρίου 1993 για τροποποίηση της απόφασης 93/197/ΕΟΚ σχετικά με τους υγειονομικούς όρους και την υγειονομική πιστοποίηση που απαιτούνται για τις εισαγωγές εγγεγραμμένων ιπποειδών καθώς και ιπποειδών για την αναπαραγωγή και κρεατοπαραγωγή
(93/510/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/426/ΕΟΚ του Συμβουλίου της 26ης Ιουνίου 1990 σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές προέλευσης τρίτων χωρών (1), όπως τροποποιήθηκε τελευταία από την οδηγία 92/36/ΕΟΚ (2), και ιδίως το άρθρο 15 ατοιχείο α) και το άρθρο 16,
Εκτιμώντας:
ότι η απόφαση 93/197/ΕΟΚ της Επιτροπής (3) καθορίζει τους υγειονομικούς όρους και την υγειονομική πιστοποίηση που απαιτούνται για τις εισαγωγές εγγεγραμμένων ιπποειδών καθώς και ιπποειδών για την αναπαραγωγή και την κρεατοπαραγωγή-
ότι, σύμφωνα με την απόφαση αυτή, τα εν λόγω ιπποειδή δύνανται να εισαχθούν στην Κοινότητα μόνο εάν έχουν διαμείνει για ορισμένη περίοδο σε εκμεταλλεύσεις υπό κτηνιατρική παρακολούθηση στην τρίτη χώρα εξαγωγής- ότι, λόγω των δυσκολιών που αντιμετωπίσθηκαν στην πρακτική, η εν λόγω διανομή πρέπει να πραγματοποιείται εξ ολοκλήρου στην τρίτη χώρα εξαγωγής-
ότι πρέπει να διευκρινισθεί ότι το σύνολο της εν λόγω περιόδου ισχύει μόνο εάν τα ιπποειδή έχουν εισαχθεί απευθείας από την Κοινότητα- ότι, κατά συνέπεια, είναι αναγκαίο να τροποποιηθεί η απόφαση 93/197/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα ΙΙ της απόφασης 93/197/ΕΟΚ τροποποιείται ως εξής:
στο στοιχείο δ) του τμήματος ΙΙΙ των πιστοποιητικών Α, Β, Γ, Δ και Ε, το κείμενο εντός παρενθέσεων αντικαθίσταται από το κείμενο "ή από τη γέννησή του αν πρόκειται για ζώο τουλάχιστον τριών μηνών ή από την εισαγωγή του εάν πρόκειται για ζώο που έχει εισαχθεί απευθείας από την Ευρωπαϊκή Κοινότητα κατά τη διάρκεια των τριών τελευταίων μηνών".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 21 Σεπτεμβρίου 1993.

Labels: 0
3
5
6